सावित्री के संकल्प को देखकर अश्वपति ने वन में जाकर राजा द्युमत्सेन से कहा कि आप मेरी पुत्री को अपनी पुत्रवधू बना लो। राजा द्युमत्सेन ने कहा कि हम राज्य से विमुख हो चुके हैं और यहाँ वन में रहकर तपस्वियों का जीवन व्यतीत कर रहे हैं। आपकी कन्या यह सब कष्ट सहन नहीं कर पाएगी। तब राजा अश्वपति ने कहा कि सुख-दुःख आने-जाने वाले होते हैं। सर्वसम्मति से सत्यवान का सावित्री के साथ विवाह सम्पन्न हो गया। सावित्री भी तपस्वी के वेश में अपने सास-ससुर और पति की मन से सेवा करने लगी।